

**ДО**

**РЪКОВОДИТЕЛИТЕ НА ЛЕЧЕБНИ ЗАВЕДЕНИЯ**

**ДО**

**ИЗПЪЛНИТЕЛНИЯ ДИРЕКТОР**

**НА ЦСМП**

**Д-Р ГЕОРГИ ГЕЛЕВ**

**ДО**

**ПРЕДСЕДАТЕЛЯ НА НСОПЛБ**

**ДОЦ. Д-Р ЛЮБОМИР КИРОВ, ДМ**

[**kirov.lyubomir@gmail.com**](http://kirov.lyubomir@gmail.com/)

**ДО**

**ПРЕДСЕДАТЕЛЯ НА УС НА БЛС**

**Д-Р ИВАН МАДЖАРОВ**

**blsus@blsbg.com**

**Относно:** Заповед № РД-01-129/16.03.2020 г. на Министъра на здравеопазването.

**УВАЖАЕМИ КОЛЕГИ,**

На основание чл. 61, ал. 2 от Закона за здравето и във връзка с разпространението на заболяването COVID-19 (инфекциозно заболяване, причинено от коронавирус 2019nCoV) в световен мащаб и обявената от Световната здравна организация пандемия, Ви информирам за промяна в заповед № РД-01-96/20.02.2020 г. на Министъра на здравеопазването.

1. На домашна изолация и лечение подлежат следните **потвърдени** случаи на

COVID-19:

а) асимптоматични лица (открити като контактни или в хода на проведени епидемиологични проучвания);

б) лица с леки клинични оплаквания (телесна температура < 380С, кашлица, неразположение, хрема, възпалено гърло, стомашно-чревни симптоми, като гадене, повръщане и или диария, без промени в психичния статус (т.е. объркване или летаргия) и без придружаващи хронични заболявания или имунокомпрометиращи състояния и др.

1. На задължителна изолация и хоспитализация в лечебните заведения за болнична помощ на територията на съответната област подлежат следните **потвърдени** случаи COVID-19:

а) възрастни лица ≥ 60 г., независимо от клиничното протичане на заболяването;

б) лица с придружаващи заболявания или имунокомпрометиращи състояния, независимо от клиничното протичане на заболяването;

в) лица с тежко клинично протичане като задух или затруднено дишане, появата на храчки или хемоптое;

г) лица с невъзможност за изолация и лечение в домашни условия, независимо от клиничното протичане на заболяването.

3. Тази заповед отменя Заповед N2 РД-01-96/20.02.2020 г. на министъра на здравеопазването.

Приложено Ви изпращам алгоритми за работа в случаи на доказана короновирусна инфекция, установена в лечебно заведение.

**В допълнение:** При съмнителен случай за COVID-19 и изявена клинична симптоматика, пациента остава изолиран в стационара на лечебното заведение за болнична помощ, където е постъпил до потвърждаване на резултата. Всички необходими лечебно-диагностични дейности, вкл. реанимационни се извършват на място в болницата.

Лечебни заведения, които не разполагат с интензивен сектор се свързват с дежурния епидемиолог на СРЗИ и по спешност пациента се превежда в определените за лечение на COVID-19 лечебни заведения.

Във всички останали случаи се следват стриктно алгоритмите за действие.

**Приложение:** съгласно текста.

**С уважение**,

